
"MI" a művész

Kulcsszavak: Művészet; Mesterséges Intelligencia; Konvolúciós Neurális Hálózat; Képszintézis; Közösségi média
A kutatásom lényege, hogy egy olyan telefonos applikációt készítsek, amely a mai ember számára sokkal megfoghatóbbá teszi a művészet vizuális ágát. A manapság népszerű Mesterséges Intelligencia lehetőséget nyújt az emberek számára, hogy egyedi/páratlan képeket alkothassanak. Viszont sok olyan személy van aki egy meglévő fotóját szeretné egyszerűen feldobni. Erre egy jó megoldást nyújthat a Photoshop használata, viszont ezen eszköz megtanulása, hosszú folyamattal és türelemmel jár.
Ebből kifolyólag született meg az ötlet egy olyan telefonos alkalmazásra, ahol könnyedén lehet már meglévő képekre artisztikus stílust ruházni. Erre a kihívásra megoldást nyújt a Neural Style Transfer módszer, ami két képet képes összevonni oly módon, hogy az első tartalmát valamint a második stílusát őrizze meg. Így válik lehetővé olyan tájképek alkotása amelyeket, mintha maga Van Gogh festett volna.



